Surprise!! ก่อนการประชุม OPEC+
3 เมษายน 2566

Surprise !! ก่อนการประชุม OPEC+
กลุ่มโอเปกพลัสประกาศลดกำลังการผลิตน้ำมันโดยสมัครใจลง 1 ล้านบาร์เรล/วัน จนถึงสิ้นปี 2566
ซาอุดีอาระเบียประกาศลดกำลังการผลิตน้ำมันโดยสมัครใจลง 500 KBD จนถึงสิ้นปี 2566 อิรักลดกำลังการผลิตลง 211 KBD คูเวตลดลง 128 KBD โอมานลดลง 40 KBD สหรัฐอาหรับเอมิเรตส์ลดลง 144 KBD การลดกำลังการผลิตน้ำมันโดยสมัครใจทั้งหมดนี้คิดรวมเป็น 1.023 ล้านบาร์เรล/วัน หรือประมาณ 1% ของปริมาณการผลิตน้ำมันทั่วโลก ซึ่งจะทำให้ตลาดน้ำมันดิบตึงตัวมากขึ้นอย่างมากในช่วงฤดูร้อนที่จะถึงนี้
สร้างความประหลาดใจให้กับตลาด
คืนวันนี้จะมีการประชุมการประชุมคณะกรรมการร่วมระดับรัฐมนตรีเพื่อติดตามการดำเนินการ (JMMC) ของกลุ่มโอเปก และเราน่าจะเห็นการพูดคุยเรื่องอุปทานน้ำมันที่ล้นตลาดและความจำเป็นในการลดกำลังการผลิตน้ำมันดังกล่าว โดยการลดกำลังการผลิตน้ำมันจะสร้างความประหลาดใจให้กับตลาด เนื่องจากก่อนหน้านี้ตลาดคาดว่ากลุ่มโอเปกพลัสจะคงโควตากำลังการผลิตไว้ตามเดิม
คาดราคาน้ำมันดิบจะสูงขึ้น
การลดกำลังการผลิตน้ำมันอาจหมายความว่าราคาน้ำมันดิบได้ผ่านจุดต่ำสุดไปแล้วเมื่อเดือนที่ผ่านมา โดยราคาน้ำมันดิบ WTI และเบรนท์ได้เพิ่มผ่านระดับ 80 ดอลลาร์สหรัฐฯ/บาร์เรล หากอิงตามการคาดการณ์ล่าสุดของสำนักบริหารสารสนเทศพลังงานของสหรัฐฯ (EIA) ปริมาณสต็อกน้ำมันขององค์การเพื่อความร่วมมือทางเศรษฐกิจและการพัฒนา (OECD) จะเพิ่มขึ้นที่ประมาณ 400 KBD จนถึงปลายปี 2566 โดยการลดกำลังการผลิตน้ำมันโดยสมัครใจดังกล่าวจะทำให้แนวโน้มการเติบโตของสต็อกน้ำมันพลิกกลับเป็นขาลง ซึ่งหมายความว่าราคาน้ำมันจะค่อยๆ ปรับดีขึ้นตลอดทั้งปี
คงสมมติฐานราคาน้ำมันปี 2566
พัฒนาการดังกล่าวเปลี่ยนความเสี่ยงต่อสมมติฐานราคาน้ำมันดิบดูไบปี 2566 ของเราที่ 80 ดอลลาร์ฯ/บาร์เรล จาก downside เป็น upside อย่างไรก็ตาม เพื่อยังคงความอนุรักษ์นิยม เรายังคงสมมติฐานเดิมของเราไว้ไม่เปลี่ยนแปลง
มุมมอง KS
คงมุมมองที่เป็นกลางต่อทั้งกลุ่มพลังงานและกลุ่มปิโตรเคมี ผู้ได้ประโยชน์สูงสุดจากพัฒนาการของอุตสาหกรรมนี้คือ PTTEP และโรงกลั่นทั้งหมด ได้แก่ TOP BCP SPRC ESSO ขณะเดียวกัน ผลกระทบเชิงลบจะตกอยู่กับผู้ประกอบการค้าปลีกน้ำมันขั้นปลายน้ำและผู้ผลิตปิโตรเคมีภัณฑ์ เนื่องจากราคาน้ำมันที่คาดว่าจะสูงขึ้นจะสร้างแรงกดดันด้านลบต่ออัตรากำไร
ปัจจัยเสี่ยงที่สำคัญ ได้แก่ ราคาน้ำมันที่สูงขึ้นอาจกดดันอัตราเงินเฟ้อต่อไป ซึ่งอาจทำให้แนวโน้มอัตราดอกเบี้ยที่จะแตะระดับสูงสุดล่าช้าออกไป
เปิดพอร์ตลงทุน >> https://ksecurities.co/open-account
Follow us :
LINE : https://ksecurities.co/KS-LineOA
Facebook: https://ksecurities.co/KS-Facebook
Instagram: https://ksecurities.co/KS-Instagram
Twitter: https://ksecurities.co/KS-Twitter
YouTube: https://ksecurities.co/KS-Youtube
#KS #หลักทรัพย์กสิกรไทย #Ksecurities #หุ้น #หุ้นไทย #ข่าวหุ้น #ลงทุน #Energy #OPEC